Nogometni sraz Hrvatske i Francuske u finalu Svjetskog nogometnog prvenstva podigao je na noge Ljubuški.

Za male i velike plazma-ekrane prikovali su se i stari i mladi bodreći hrvatsku reprezentaciju u pohodu na tron svijeta, no poraz od Francuza od 4:2 isprva je zavio Ljubušake u crno, budući da su se nadali zlatu.

Doduše, tuga, šok i nevjerica vladali su ulicama grada samo u prvim trenucima nakon utakmice, ali nije dugo trebalo navijačima Vatrenih da se priberu, jer Hrvatska je ipak osvojila povijesno srebro na Svjetskom prvenstvu.

Tako su ubrzo na ulice Ljubuškog izašli brojni navijači koji su mahali hrvatskim zastavama, pljeskali i trubili iz svojih automobila, a gradom odjekuju i zvuci pirotehničkih sredstava.

Bez obzira na poraz, nakon utakmice se mogu čuti i navijačke pjesme diljem grada.

U fotogaleriji pogledajte što su novinari Radija Ljubuški snimili tijekom i nakon utakmice